13/06/2017 | Administración LocalMunicipal
Moeche
Aprobación definitiva da modificación da Ordenanza reguladora da prestación do servizo de axuda no fogar (SAF) no Concello de Moeche (A Coruña)

EDICTO O Pleno do Concello, en sesión ordinaria celebrada o 16 de febreiro de 2016, acordou aprobar con carácter provisional a modificación da Ordenanza municipal reguladora da prestación do servizo de axuda no fogar (SAF) do Concello de Moeche. No BOP n.º 40 do 27 de febreiro de 2017 publicouse o anuncio da referida modificación, sen que no prazo de trinta días hábiles se presentaran reclamacións ou alegacións, quedando automaticamente elevado a definitivo polo que se procede á publicación íntegra da ordenanza modificada. ORDENANZA REGULADORA DA PRESTACIÓN DO SERVIZO DE AXUDA NO FOGAR (SAF) NO CONCELLO DE MOECHE (A CORUÑA) Introducción: A Lei 7/1985, do 2 de abril, reguladora das bases de réxime local establece no seu artigo 25.2 k) que os concellos exercerán, en todo caso, competencias nos termos da lexislación do Estado e das Comunidades Autónomas en materia de prestación de servizos sociais e de promoción e reinserción social. A Lei 27/2013, de 27 de decembro de racionalización e sostenibilidade da Administración local (LRSAL) en su disposición transitoria segunda, no apartado 5, establece un réxime transitorio polo que os concellos debrán seguir asumindo a prestacion dos servizos sociais e de promoción e de reinserción social que viñan prestando antes da entrada en vigor da LRSAL ata que a asunción desta prestación se produza por parte da Comunidade Autónoma. A Lei 13/2008, do 3 de decembro, de servizos sociais de Galicia, regula o dereito de todas as persoas aos servizos sociais, correspondéndolles aos poderes uúblicos garantir este dereito, posibilitando así que as liberdades e igualdades entre as persoas sexan reais e efectivas, tal e como consagra a propia Constitución española. Esta lei establece no seu capítulo II o catálogo de servizos sociais, onde se define o servizo de axuda no fogar coma un servizo consistente en ofrecerlles un conxunto de atencións ás persoas ou familias no seu propio domicilio, para facilitarlles o seu desenvolvemento e a permanencia no seu contorno habitual. Esta mesma lei establece no seu artigo 11. f) que é función dos servizos sociais comunitarios ba´sicos a xestión da axuda no fogar. Coa entrada en vigor da Lei 39/2006, do 14 de decembro, de promoción da autonomiá persoal e atención ás persoas en situación de dependencia, así como a normativa estatal e galega que a desenvolve, fíxose necesario establecer un novo marco regulador de carácter básico dos contidos, formas de prestación e aspectos procedementais e organizativos da axuda no fogar de maneira que coa aprobación da Orde do 22 de xaneiro de 2009 pola que se regula o servizo de axuda no fogar, se estableceron pautas de carácter xeral para asegurar un nivel equitativo de atención a todas as persoas que tiñan limitada a suá autonomía persoal. O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, establece no seu artigo 7. b) como requisito xeral dos centros e programas de servizos sociais, dispoñer dunhas normas de funcionamento, visadas polo órgano competente, en materia de autorización e inspección de servizos sociais da Xunta de Galicia, que garanta o respecto ao dereito das persoas usuarias e establezan as condicións de prestación e desenvolvemento dos servizos. En consecuencia, e de conformidade co marco normativo sinalado, o Concello de Moeche regula os requisitos e as condicións da prestación do servizo de axuda no fogar municipal a través da presente ordenanza reguladora. CAPÍTULO I.–DISPOSICIÓNS XERAIS Artigo 1.–Obxecto e ámbito de aplicación. Esta ordenanza ten como obxectivo regular o servizo de axuda no fogar prestado polo Concello de Moeche. O seu ámbito de aplicación é o servizo de axuda no fogar que se realiza no Concello de Moeche. Artigo 2.º.–Definición e obxectivos. O SAF defínese como unha prestación básica do sistema público de servizos sociais que presta un conxunto de atencións, dende unha perspectiva integral e normalizadora a nivel preventivo, educativo, asistencial e rehabilitador, a persoas ou familias no seu fogar cando se atopen incapacitados, temporal ou permanentemente, para realizar as tarefas da vida cotiá manténdoos no seu fogar e integrados no seu medio natural, mellorando a súa calidade de vida. O servizo terá carácter complementario e transitorio, non eximindo ás familias das súas responsabilidades. A súa planificación, coordinación e control correspóndelles ós servizos sociais do Concello de Moeche. No caso de usuarios/as que teñan recoñecido o grao e nivel de dependencia este servizo poderá ter carácter definitivo. O obxectivo xeral do servizo é prestar unha serie de atencións e coidados os cidadáns no seu domicilio naquelas situacións en que teñan limitada a súa autonomía persoal, ou en situacións de desintegración familiar, para proporcionárlles a posibilidade de continuar no seu medio natural mentres sexa posible e conveniente. Os obxectivos específicos son os seguintes:  Previr situacións de crise, persoal ou familiares, prestando unha serie de atencións de carácter persoal, a aquelas persoas que se atopen nunha situación de especial necesidade.  Favorecer a permanencia das persoas no seu medio habitual, sen que diminúa a calidade de vida, por problemas de saúde, incapacidade, etc.  Evitalos internamentos non desexados ou innecesarios.  Integrar as persoas ou familias na vida comunitaria estimulando e motivando o desenvolvemento pleno dos seus intereses e capacidades e evitando o desarraigo, illamento e a marxinación.  Axudar á familia a asumir as súas responsabilidades respecto da atención ós seus membros, así como fomentar actitudes que favorezan a reestruturación familiar.  Reforzar os vínculos existentes ou fomentar novos vínculos do usuario coa familia, veciños/as e contorno.  Evitar o abandono persoal do/a usuario/a.  Implicar os propios destinatarios do servizo na resolución da súa problemática persoal ou familiar. Artigo 3.º.–Prestación. De acordo coa valoración técnica realizada en cada caso polos servizos sociais, no marco do servizo de axuda no fogar poderán prestarse os seguintes tipos de atención de carácter básico: 1) Atencións de carácter persoal:  Asistencia para levantarse e deitarse.  Apoio para a mobilidade dentro do fogar.  Axuda para o aseo e hixiene persoal, así como para vestirse.  Control do réxime alimenticio e axuda, de ser o caso, para alimentarse  Supervisión das tomas de medicación simple prescrita polo médico.  Apoio a persoas afectadas por problemas de incontinencia 2) Atencións de carácter doméstico:  Preparación de alimentos  Roupa (comprenderá lavado, pasar o ferro, etc.)  Limpeza e coidados básicos do fogar, mantemento da salubridade e hixiene da vivenda.3) Atencións de carácter psicosocial e educativas: refírese ás intervencións de apoio ao desenvolvemento das capacidades persoais de afectividade, da convivencia, e da estrutura familiar, da organización da economía doméstica e da integración na comunidade onde se desenvolva a vida do usuario. Este tipo de atencións concretaranse en: Cambios de hábito de orde e limpeza, administración da economía doméstica, organización doméstica, motivación a participación en actividades sociais, apoio e orientación nos cambios da dinámica familiar, axuda para a relación co contorno, etc.4) Atencións de carácter técnico e complementario: refírese a xestións ou actuacións que poidan ser necesarias ben para a posta en funcionamento do servizo, ben para que continúen en condicións axeitadas ou para permitir co apoio das novas tecnologías, unha atención inmediata en situacións de crise ou emerxencias, tales como teleasistencia e outras actuacións encamiñadas á adecuación funcional do fogar. Todas elas terán un carácter excepcional e complementario das propias capacidades do usuario ou doutras persoas do seu contorno inmediato. Neste sentido quedan explicitamente excluídas as tarefas de tipo puntual e extraordinario (como limpeza de altos, limpeza xeral, limpeza de zonas comunitarias, cristais, labores de xardín e horta, lámpadas, teitos, etc.). Para a realización destas actuacións os/as usuarios/as deberán dispoñer ou proverse dos medios necesarios.5. Con carácter complementario, unha vez garantido o nivel básico de atención, o servizo de axuda no fogar poderá incorporar, entre outras, as seguintes actuacións e servizos: Actividades de acompañamento, socialización e desenvolvemento de hábitos saudables  Servizo de préstamo de axudas técnicas para persoas en situación de dependencia ou dependencia temporal. Para estes efectos enténdese por axuda técnica calquera produto, dispositivo, equipamento, instrumento, tecnoloxiáou software, fabricado especialmente ou dispoñible no mercado, para previr, compensar, controlar, mitigar ou neutralizar deficiencias ou limitacións na actividade e restricións na participación social das persoas  Prestación de atención a distancia mediante dispositivos de teleseguimento, teleasistencia e similares  Adaptacións funcionais do fogar  Servizo de podoloxía  Servizo de fisioterapia  6. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica dos Servizos Sociais sobre o contido do servizo, incidan de maneira significativa na posibilidade de permanencia no fogar e na mellora da autonomía e calidade de vida.7. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía 8 Tódalas demais funcións que dentro da filosofía e espírito do servizo estimen como necesarias os servizos sociais do Concello de Moeche.9. En ningún caso poderán formar parte das actuacións desenvolvidas polo servizo:  A realización de actividades domésticas que non fosen incluídas no proxecto de intervención e no acordo de servizo  Actuacións, que polo seu carácter sanitario, deban en todo caso ser realizadas por persoal facultativo CAPÍTULO II.–DOS BENEFICIARIOS DO SERVIZO. MODALIDADES DE ACCESO Artigo 4.º.–Persoas beneficiarias.4.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonmía e persoas condiscapcidade especialemente cando carezan de apoio persoal no seu contorno inmediato, asi como fogares con menores en que se observe necesidade dunha intervención de carácer socioeducativo.4.2. Daráselles prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia.4.3. Non obstante, os/as usuarios/as interesados en obter o acceso á prestación do servizo, por libre concorrencia, quedarán condicionados polo número de auxiliares encargadas da súa prestación que se poidan contratar cada ano en función dos recursos económicos con que conte o Concello de Moeche para ese exercicio. En caso de subcontratación quedará suxeito ao orzamento aprobado para este concepto no exercicio económico correspondente. Poderán ser potenciais usuarios/as ou destinatarios do servizo de axuda no fogar os seguintes colectivos:  Persoas maiores, que necesiten a axuda de terceiras persoas para o desenvolvemento das necesidades básicas, que non teñan ningún familiar que lles poida prestar esta axuda, e que con este servizo poidan continuar vivindo no seu fogar.  Persoas con minusvalía, incapacitadas, afectadas por unha lesión, enfermidade física ou mental ou por outros motivos, que precisen axuda e que con este servizo se poida favorecer a súa autonomía ou mellorar a súa calidade de vida.  Persoas en xeral que pola súa situación de enfermidade teñan dificultade para desenvolverse por si mesmos.  Familias que atravesen situacións de crise que poidan necesitar apoio na realización das súas actividades habituais.  Colectivos específicos que presenten situacións de risco ou exclusión social.  Persoas con dereito recoñecido de atención dentro do sistema de autonomía e atención á dependencia (este colectivo terá prioridade na percepción do servizo sobre tódolos demais). Artigo 5.º.–Modalidades de acceso. O acceso ó servizo producirase a través dos servizos sociais de atención primaria, de acordo coas seguintes modalidades: 5.1. O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consorte co establecido no Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, e o procedemento para a elaboración do Programa Individual de Atención, así como na Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de compatibilidades das prestacións e xestión das prestacións económicas, e producirase tan pronto como o permita a disponibilidade de persoal do concello.5.2. Para as persoas que non teñan o recoñecemento da situación de dependencia, ou non lles asista o dereito de acceso efectivo ó catálogo de servizos de atención á dependencia segundo o calendario de implantación do sistema, o acceso ó servizo, previa prescrición técnica favorable dos servizos sociais de atención primaria, resolverase en réxime de libre concorrencia, de acordo cos criterios establecidos nesta ordenanza municipal.5.3. De igual maneira á expresada no apartado anterior, procederase nas situacións nas que a problemática principal estea relacionada con aspectos convivenciais e socioeducativos. TE LA PROVINCIA DE A CORUÑA Artigo 6.º.–Requisitos. Para ter dereito ao servizo de axuda no fogar será imprescindible cumprir os seguintes requisitos:  Estar empadroado e ter residencia efectiva no Concello de Moeche, polo menos cun ano de antelación.  Non percibir axuda doutra institución ou entidade para a mesma finalidade.  Non presentar un estado de deterioro físico ou psíquico tal, que precise doutro tipo de atención especializada ou internamento nun centro ou institución axeitado.  No caso daqueles usuarios por libre concorrencia que cumprindo os requisitos esixidos nos apartados anteriores teñan familiares que se poidan encargar deles pero se negan a facelo, a valoración do servizos sociais do Concello de Moeche será decisiva na súa concesión ou denegación, sen entrar a valors restantes condicións que deba cumprir o solicitante. CAPÍTULO III.–DO PROCEDEMENTO PARA A PRESTACIÓN DO SERVIZO Artigo 7.º.–Solicitudes e documentación. O SAF será prestado polo Concello de Moeche, ben de oficio ou a instancia de parte.7.1. De oficio: o Concello de Moeche iniciará de oficio o expediente de prestación do servizo nos casos de necesidade urxente do servizo, e sempre previa valoración positiva dos servizos sociais da administración, e en función da dispoñibilidade deste.7.2. A instancia de parte: as solicitudes de prestación de axuda no fogar deberanse formular únicamente nos modelos dispostos a tal fin dirixidos á Alcaldía e presentarase no rexistro municipal do Concello de Moeche; a tal fin empregarase únicamente a solicitude que se poderán recoller nas dependencias do Concello de Moeche, e á que debidamente cuberta engadiráselle-la seguinte documentación: – Fotocopia do DNI/NIF, ou tarxeta de residencia do solicitante ou permiso de residencia e DNI/NIF ou pasaporte do seu país en vigor. E, de se-lo caso, do resto de compoñentes da unidade familiar. Estes documentos deben estar en vigor na data da presentación ou ben acompañar fotocopia do resgardo de renovación destes. Presentaranse obrigatoriamente os orixinais para a súa compulsa. – Fotocopia do libro de familia (se é precisa). – Fotocopia da tarxeta sanitaria do/a beneficiario/a. – Certificado de empadroamento e informe de convivencia. – Informes médicos do/a beneficiario/a e familiares que precisen xustifica-las súas limitacións. – Certificado de minusvalía, e/ou certificado do grao e nivel de dependencia, de se-lo caso. – Xustificantes de ingresos da unidade familiar. – Fotocopia da declaraciónda renda e patrimonio ou certificado negativo da AEAT así como declaración responsable de ingresos. – Certificados de pensión. – Xustificantes de rendas de traballo (nóminas, certificados de empresa, etc.). – Certificados do INEM ou servizo de colocación das prestacións que poidan percibir. – Tarxeta de demanda de emprego. – Certificación das entidades financeiras de xuros bancarios. – Declaración responsable sobre a percepción de alugamentos ou outros ingresos complementarios. -Recibos de pagamento do alugamento ou outros gastos fixos (hipotecas, etc.). – Calquera outra documentación que os servizos sociais do Concello de Moeche poidan estimar como necesario para a valoración do dereito, en cada caso en concreto. Artigo 8.º.–Procedemento.8.1. No acceso directo ao servizo para as persoas usuarias con dependencia valorada, a resolución relativa ao programa individualizado de atención terá a consideración de resolución de asignación e incorporación ao servizo.8.2. No acceso en libre concorrencia será de aplicación o seguinte: As solicitudes formalizaranse no impreso expedido polo Concello de Moeche dirixido á Alcaldía, achegando a documentación sinalada no artigo anterior. O prazo de presentación de solicitudes permanecerá aberto todo o ano. As solicitudes incompletas contarán cun prazo de 10 días para emendar as deficiencias; en caso de non facelo, serán arquivadas sen maís trámite, tal como se establece na lexislación que regula o procedemento administrativo  Unha vez formalizada a solicitude e presentada a documentación pertinente no rexistro de entrada, a traballadora social do Concello de Moeche procederá á comprobación dos datos proporcionados e á avaliación das solicitudes (segundo os baremos establecidos nesta ordenanza), unha vez realizada a correspondente visita domiciliaria, determinará mediante un informe técnico a idoneidade do servizo e a intensidade recomendable para cada caso concreto, tendo en conta todas as circusntancias de necesidad e a aplicación do baremo establecido, conforme co Anexo I.  O departamento de Servizos Sociais elaborará un Informe-proposta que será elevado á Xunta de Goberno Local, para que dite a correspondente resolución. O prazo máximo para resolver será de dous meses  A proposta de resolución ben desestimando a solicitude ou ben concedendo a prestación do servizo para o exercicio en curso ou período inferior que se solicitase, deberá ser notificada ó/á interesado/a.  No caso de que sexa favorable, a resolución terá a consideración de alta no servizo. En caso de non existir disponibilidade, a solicitude pasará a integrarse na lista de agarda, nunha orde de prioridade determinada pola puntuación que obtivese na aplicación do baremo. No caso de empate da puntuación, atenderase por orde temporal da demanda.8.3. Unha vez notificada a resolución de concesión do servizo, deberán acordarse entre os servizos sociais de atención primaria do Concello de Moeche e a persoa usuaria, as condicións básicas da prestación.8.4. No caso de extrema e urxente necesidade debidamente xustificada, mediante resolución motivada da Alcaldía ou do concelleiro/a delegado/a da corporación local responsable en materia de servizos sociais, poderase iniciar de oficio a prestación do servizo de maneira inmediata, a proposta dos servizos sociais de atención primaria, e sen prexuízo da posterior tramitación do correspondente expediente. A desaparición desta situación excepcional de risco levará a extinción de carácter urxente do caso e pasará ao proceso ordinario de resolución de petición.8.5. Para o inicio da prestación do servizo será requisito previo asinar un acordo-contrato, a modo de compromiso de respecto ás normas do servizo, as tarefas para desenvolver, horarios, días e contribución económica correspondente, ou gratuidade se procede. O incumprimento deste acordo-contrato poderá ser causa de baixa do servizo.8.6. Anualmente, farase unha revisión de todas as persoas beneficiarias do servizo por libre concorrencia, co fin de comprobar que cumpren as condicións para a súa continuidade.8.8. O tratamento da información contida nos expedientes realizarase de acordo coa normativa vixente en materia de protección de datos de carácter persoal. Artigo 9.º.–Intensidade na prestación do servizo.9.1. A intensidade do servizo determinarase, con carácter xeral, en horas mensuais de atención.9.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co plan de coidados, de maneira que se garanta a cobertura das necesidades de atención para a realización das actividades da vida diaria, todos os días da semana.9.3. Nos restantes casos a intensidade do servizo virá determinada na prescrición efectuada polos correspondentes servizos sociais de atención primaria.9.4. Colaborar co traballador social na coordinación e avaliación do servizo. As tarefas serán as necesarias para levar a cabo as funcións anteriormente enumeradas, establecidas e supervisadas en cada caso polo profesional ou equipo responsable do servizo. Este persoal será formado previa e especificamente para o desenvolvemento das súas funcións e tarefas. CAPÍTULO IV.–ORGANIZACIÓN Artigo 10.º.–Persoal. Na prestación deste servizo intervirán: – O traballador social de atención primaria do Concello de Moeche. – Se o servizo está externalizado, persoal da empresa contratada para tal efecto, que leve a cabo a prestación. – Outros profesionais (auxiliares de axuda no fogar) e persoal voluntario. Encoméndanselle-las seguintes funcións e tarefas ós distintos grupos de profesionais: 1) Ó traballador social do Concello de Moeche: desempeñará un labor de carácter técnico (diagnóstico, seguimento, avaliación) en coordinación cos profesionais do equipo ou en colaboración cos outros servizos ou programas que pertenzan a estes servizos sociais ou a outros de protección social. É o/a profesional encargado/a de recibi-la demanda ou detecta-la necesidade, fará o estudo de valoración da situación presentada, deseñará o proxecto de intervención axeitado a esta e será o/a responsable do seguimento e avaliación do proxecto.2) Se o servizo está externalizado corresponderalle ó traballador social da empresa as seguintes funcións: – Formulación da estratexia para seguir, asigna-las/os auxiliares do fogar máis axeitadas/os a cada beneficiario/a. – Realización do seguimento individualizado dos casos con visitas domiciliarias, unha primeira visita nos 15 días posteriores á alta e as seguintes serán como mínimo mensuais, o mesmo que as supervisións do traballo do/a auxiliar do SAF. – Presentación periódica dos informes de seguimentos, nos que constarán as incidencias máis significativas, poderán propoñer ós servizos sociais municipais as modificacións xustificadas do plan de traballo, horario de prestación do servios de cada usuario/a, e calquera outra modificación que se estime oportuna que serán aprobadas, de resultar procedentes se é o caso polo servizos sociais municipais. – Comunicación de calquera circunstancia que supoña a modificación das circunstancias sociais, familiares, persoais, económicas, etc., de cada usuario/a con relación ós efectos de posibles modificacións ou extinción do dereito ó servizo. – Mantemento de reunións periódicas co/a traballador/a social do Concello de Moeche e coas auxiliares do SAF. – Reforzo da formación e reciclaxe continua dos/as auxiliares do SAF.3) Auxiliares de axuda no fogar: Son os/as profesionais que se encargarán da execución do servizo ou prestación. Realizarán tarefas de carácter asistencial e educativo en contacto periódico e directas cos/as usuarios/as do servizo, a súa familia e o seu contorno. No caso de atender a persoas afectadas por déficits de autonomía, estarán en posesión da cualificación profesional específica para o exercicio das súas funcións. As funcións concretas serán: 1.–Asistenciais: atencións de carácter persoal e doméstico.2.–Orientacións en actividades da vida cotiá, favorecendo unha normalización no funcionamento do fogar.3.–Educativas: potenciando o protagonismo do/a usuario/a, sen substituílo naquelas tarefas que poida realizar por si mesmo e facilitándolle-las canles de comunicación co seu contorno.4.–Colaborar co traballador social na coordinación e avaliación do servizo. As tarefas serán as necesarias para levar a cabo as funcións anteriormente enumeradas, establecidas e supervisadas en cada caso polo profesional ou equipo responsable do servizo. Este persoal será formado previa e especificamente para o desenvolvemento das súas funcións e tarefas, establecendo un sistema de reunións periódicas de avaliación e formación nas que se lles vaian dando resposta a problemas concretos que presente o servizo.4) Outros profesionais: coordinados polo traballador social, tales como educador social, psicólogo, etc. – Voluntarios/as: son aquelas persoas que actúan de forma solidaria, sen expectativas de remuneración complementando, de forma coordinada, as funcións e tarefas do persoal profesional anteriormente mencionado e sempre dentro do correspondente programa de intervención. Dado o seu carácter de relación interpersoal, da diversidade, da flexibilidade de horarios e dispoñibilidade de tempo libre, as tarefas que poderán desempeña-los/as voluntarios/as serán as de compañía, fomento de relacións e comunicación, ocupación de tempo libre, tanto dentro como fóra do fogar, e outras que contribúan ó fomento da autoestima. Cómpre unha actuación organizada do voluntariado, a través dun programa de traballo continuo e estable, cuns obxectivos claros e previamente establecidos en concordancia coa dos profesionais, así como a conveniente formación para o desempeño das tarefas. Artigo 11.–Desenvolvemento da prestación do servizo.1. O prazo de alta no servizo será como máximo dunha semana dende que se dita a resolución da Alcaldía ou da Xunta de Goberno Local. Para as persoas usuarias ás que se lles concede o servizo, pola vía de urxencia, o prazo de alta sera´ como máximo de tres días.2. Previo ao inicio do servizo, o persoal técnico realizara unha avaliación da situación e establecera´ un consenso coa persoa usuaria, sobre as actuaciónss e tarefas que se han desenvolver no domicilio. Designarase tamén a persoa profesional de referencia.3. A asignación do persoal de atención directa farase con base ao perfil requirido para cada caso concreto, e realizarase unha visita domiciliaria para a presentación do persoal de atención directa á persoa usuaria, e comunicaráselle previamente ás persoas titoras do usario, de ser o caso.4. Se a persoa beneficiaria, rexeita ao/á auxiliar de axuda no fogar que se lle asigna, sen razón suficientemente xustificada, pasará á lista de agarda ata que se lle asigne outro/a auxiliar, sempre que sexa tecnicamente posible.5. Os cambios no persoal técnico asignado, así como nos horarios de prestación do servizo, que deban efectuarse por circunstancias de necesidades de organización do servizo, comunicaranse á persoa beneficiaria, seguindo en vigor o acordo asinado.6. Para o inicio da prestació do servizo, será requisito previo asinar o acordo de servizo, segundo o modelo establecido no Anexo III desta ordenanza.7. O persoal técnico elaborará un proxecto de intervencón, segundo o Anexo II desta ordenanza, que deberá conter: Días da semana de atención. Horario concreto no que se desenvolverá a prestación. Identidade do persoal de atenció directa responsable da execución do proxecto. Obxectivos e tarefas que se van desempeñar no domicilio. Seguimento efectivo da prestación no domicilio da persoa usuaria, con carácter mínimo bimestral.8. Farase entrega á persoa usuaria dunha copia da ordenanza municipal de axuda no fogar, debidamente visada polo órgano competente.9. Así mesmo, entregarase á persoa usuaria - ou aos seus titores legais, de ser o caso- e ao persoal de atención directa o documento que conteña as tarefas que se han desenvolver no domicilio.10. Informarase ás persoas usuarias da existencia dun libro de reclamacións, que estará á súa disposición para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orixinal ao servizo de inspección no prazo de tres días, xunto cun informe do caso, segundo establece o artigo 6. i) do Decreto 254/2011, do 23 de decembro, polo que se regula o réxime de rexistro, autorización, acreditació e a inspección dos servizos sociais en Galicia.  A prestación do SAF, será supervisada polo/a traballador/a social do Concello de Moeche coa periodicidade bimestral como mínimo, facendo un seguimento individual de cada caso, considerando a necesidade de mantelo, aumentalo ou suprimilo. Ó/á dito/a técnico/a correspóndelle a coordinación e supervisión das auxiliares de axuda no fogar establecendo reunións de traballo nas que se revisará a evolución dos casos e as pautas para seguir polos/as traballadores/as coa finalidade de mellorar a calidade do servizo.  No caso dos/as usuarios/as recoñecidos como dependentes, o servizo prestarase ao longo de todo o ano segundo o seu plan individual de atención.  No caso dos/as usuarios/as que accedan ao servizo a través de libre concorrencia teranse en conta as seguintes especificacións:  1) O tempo de atención individual asignarase segundo criterio profesional do técnico do servizo, podendo ser modificado en función das variacións que se produzan nas circunstancias persoais ou familiares e na dispoñibilidade de medios do servizo, semrpe con notificación previa ás persoas usuarias e ao persoal traballador do servizo.2) No caso de que o servizo non conte con persoal suficiente para atender todas as demandas susceptibles de recibilo, elaborarase unha lista de espera na que cada solicitude ocupará un lugar determinado pola puntuación obtida na valoración segundo o baremo de regulamento. No suposto de solicitudes con igual puntuación valorarase a data de presentación desta. CAPÍTULO V.–DOS DEREITOS E DEBERES Artigo 12.º.–Dereitos das persoas usuarias do SAF.  A accederen ao servizo e recibiren asistencia sen discriminación por razón de sexo, raza, relixión, ideoloxía ou calquera outra condición ou circunstancia persoal ou social.  Á consideración no trato debido á dignidade da persoa, por parte do persoal do servizo.  A seren informados de todos aqueles aspectos que lles interesen en relación á tramitación, concesión e, se é o caso denegación, prestación e incidencias do servizo, así como calquera outro aspecto relacionado con este, que poida ser do seu interese.  A unha asistencia individualizada acorde coas súas necesidades específicas.  Á correcta e dilixente prestación do servizo, conforme á concesión deste e ós contidos deste regulamento.  Ao respecto á intimidade e á absoluta confidencialidade de cantos aspectos da súa vida persoal, familiar, económica ou social poidan ser coñecidos como consecuencia da tramitación ou prestación do servizo.  Ao tratamento confidencial dos seus datos, de acordo co disposto na Lei Orgánica 15/1999, do 13 de decembro, de protección de datos de carácter persoal  A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.  A deixar de utilizar o servizo por vontade propia.  En caso de conflicto de calquera índole, a facer a reclamación correspondente co fin de atopar solución Artigo 13.º.–Deberes das persoas usuarias do SAF. As persoas usuarias, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia, e, se é o caso, na lexislación vixente sobre o procedemento administrativo común, terán os seguintes deberes: Comunicar as modificacións que se poidan producir en relación co dereito que teña de recibir esta prestación. Comunicar calquera cambio de domicilio, teléfono ou outro dato da súa situación económica ou familiar de interese en relación coa axuda recibida dentro dos 15 días naturais seguintes ao dito cambio. Non poderán realizar cambios de horario, tarefas, etc., sen a autorización do técnico responsable do servizo. O trato cara ao persoal do servizo de axuda no fogar debe ser de respecto e consideración facilitando tamén a colaboración necesaria para a execución das tarefas asignadas en cada caso. O/a usuario/a comprométese ademais a que se realice o seguimento e control do desenvolvemento do servizo polo equipo técnico dos servizos sociais do Concello de Moeche ou da empresa subcontratada para este servizo. O/a usuario/a correrá cos gastos de material de limpeza, aseo, alimentación. Non fará preguntas ao persoal do SAF sobre datos persoais nin realizará comentarios con terceiros sobre aspectos que coñezan da súa vida privada. Respectaren a dignidade persoal e profesional das persoas que lles presten o servizo, así como respectar os límites das súas obrigas laborais Os contactos coa auxiliar de axuda no fogar, referidos ao propio servizo, fóra do horario laboral deben realizarse sempre a través do responsable do servizo. O/a usuario/a debe permanecer no domicilio mentres se lle presta o servizo. Satisfacer a cota que corresponda como achega económica do/a beneficiario/a, cando sexa esixible. Comunicar as ausencias do seu domicilio cunha antelación de 10 días, salvo se esta se producise por causa imprevisible, que se deberá comunicar no momento do seu coñecemento Respectar as normas e condicións establecidas no momento da concesión do servizo O incumprimento dalgún destes deberes por parte dos/as usuarios/as poderá implicar a extinción da prestación, previa audiencia á persoa beneficiaria ou aos seus titores legais. Artigo 14.º.–Deberes do persoal do servizo. A.–Deberes xerais de todo o persoal do servizo O trato será sempre de respecto, evitando que a confianza co/a usuario/a e coa súa familia interfira no traballo. Respectar a intimidade do/a usuario/a e gardar a debida confidencialidade. B.–Deberes do/a auxiliar de axuda no fogar O trato será sempre de respecto, evitando que a confianza co/a usuario/a e a súa familia interfira no traballo. Respectará a intimidade do/a usuario/a e gardará a debida confidencialidade. A auxiliar non debe facer partícipes ós/ás usuarios/as e á familia deste dos seus propios problemas, separando todo o posible a súa vida privada do seu traballo. A auxiliar no poderá facer traballos complementarios ó/á usuario/a, remunerados ou non, fóra do horario e condicións establecidas no plan de traballo. A auxiliar non debe facer traballos a outros membros familiares distintos dos/as beneficiarios/as, aínda que convivan na mesma casa. Non se poderá acudir ao lugar de traballo acompañados de persoas alleas ao servizo. Non se poderá recibir en custodia cartos, xoias nin obxectos. Non se permite recibir ningún tipo de prestación/bonificación por parte do/a usuario/a ao auxiliar de axuda no fogar (cartos, regalos, etc.). En caso de ausencia ao traballo deberá comunicalo coa maior antelación posible, agás urxencias, tras a autorización do xefe de persoal ó/á usuario/a e ao xefe do servizo. CAPÍTULO VI.–MODIFICACIÓN DA CONCESIÓN OU SUSPENSIÓN PROVISIONAL E EXTINCIÓN DO SERVIZO Artigo 15.º.–Causas de modificación e extinción do servizo. A alteración das circunstancias tidas en conta para a concesión do servizo poderá dar lugar á modificación das condicións de prestación nas que fora concedido inicialmente. Son causas de extinción do servizo de axuda no fogar as seguintes: – A renuncia do/a beneficiario/a. – O cambio de programa individual de atención ou de proxecto de intervención que implique o cambio de asignación de recurso e a súa incompatibilidade co servizo de axuda no fogar. – Traslado definitivo da súa residencia a outro concello. – Falecemento da persoa usuaria. – Incumprimento reiterado dos deberes e obrigas establecidas para as persoas usuarias na prestación do servizo. – A falta de pagamento do servizo. – Desaparición das causas que motivaron a prestación do servizo. – A falsificación dos datos ou documentación. – O ingreso con carácter definitivo en centro residencial. – Por reorganización do servizo en función das dispoñibilidades económicas. Como se trata dun servizo asignado pola administración, a modificación ou extinción das condicións de prestación do servizo, requirirá resolución motivada do órgano competente para concedelo, previa tramitación do correspondente expediente, no que se dará audiencia, cando proceda, á persoa interesada. Artigo 16.º.–Causas de suspensión temporal do servizo. Son causa de suspensión temporal do servizo, as que seguen: Ausencia temporal do domicilio: neste caso o servizo poderá suspenderse por un máximo de tres meses para as persoas usuarias que accedan ao servizo polo sistema de libre concorrencia e por un máximo de dous meses para as persoas usuarias de dependencia, debendo acreditar a persoa usuaria as causas que motivan a súa ausencia. Modificación temporal das causas que motivaron a necesidade do servizo. Poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía a atención á dependencia, suposto no que se establecerá ó disposto na normativa reguladora. Disposición final Esta ordenanza entrará en vigor unha vez que sexa publicado o seu texto íntegro no Boletín Oficial da Provincia da Coruña, permanecendo en vigor ata a súa modificación ou derrogación expresas. Para o non contemplado neste regulamento respecto da prestación do servizo de axuda no fogar, se terá en conta o establecido na orde da Vicepresidencia da Igualdade e do Benestar de 22 de xaneiro de 2009 (DOGA n.º 22, do 2 de febreiro), no Decreto 15/2010, do 4 de febreiro, da Consellería de Traballo e Benestar (DOGA n.º 34, do 19 de febreiro) e demais disposicións concordantes de aplicación. Moeche, 25 de abril de 2017. A alcaldesa Asdo.: Beatriz Bascoy Maceiras